גורדון פולרטון

גורדון פולרטון (באנגלית: Charles Gordon Fullerton; 11 באוקטובר 1936, רוצ'סטר – 21 באוגוסט 2013 לנקסטר) היה מהנדס, טייס ניסוי ואסטרונאוט אמריקאי אשר לקח חלק בתוכנית מעבורת החלל.

ביוגרפיה
גורדון פולרטון נולד בעיירה רוצ'סטר שבניו יורק. לאחר סיום בית הספר הוא למד הנדסת מכונות במכון הטכנולוגי של קליפורניה בה קיבל תואר ראשון בשנת 1957 ותואר שני בשנת 1958.

לאחר סיום הלימודים פולרטון התחיל לעבוד בחברת יוז איירקראפט והתגייס לחיל האוויר של ארצות הברית. הוא סיים קורס טיס ובשנת 1964 התקבל לבית ספר לטייסי ניסוי בבסיס חיל האוויר אדוארדס. בשנת 1969 הוא התקבל לצוות האסטרונאוטים של נאס"א.

שירות בנאס"א
גורדון פולרטון היה חבר בצוות תמיכה של מספר משימות במסגרת תוכנית אפולו.

בשנת 1977 הוא נכלל בצוות טייסי ניסוי של מעבורת החלל אנטרפרייז וביצע מספר טיסות. בשנת 1982 הוא היה טייס של משימה STS-3. מעבורת זו לראשונה נחתה בנמל החלל וייט סנדס. בשנת 1985 הוא היה מפקד צוות של  STS-51-F.

בהמשך פולרטון היה טייס של קונבאייר 990 במהלך פיתוחו וכיהן באותו תפקיד בצוות פיתוח של מקדונל דאגלס F/A-18 הורנט. הוא היה טייס ניסוי בפרויקטים נוספים של חיל האוויר האמריקאי.

פולרטון השתתף בטיסות ניסוי על קוליות במטוס סובייטי טופולב Tu-144.

לאחר פרישה
בשנת 2007 פולרטון פרש מהשרות. בשנת 2009 הוא עבר שבץ מוחי והיה מאושפז עד לשנת 2013.

קישורים חיצוניים

 
 ביוגרפיה

אסטרונאוטים אמריקאים
טייסי חיל האוויר של ארצות הברית
טייסי ניסוי אמריקאים
בוגרי המכון הטכנולוגי של קליפורניה
אמריקאים ממוצא הולנדי
מעוטרי צלב התעופה המצוינת (ארצות הברית)
מעוטרי מדליית השירות המצוין של מחלקת ההגנה
אישים הקבורים בבית הקברות הלאומי ארלינגטון
אמריקאים שנולדו ב-1936
אמריקאים שנפטרו ב-2013